Урыстәылатәи Афедерациа Адәныҟатәи аусқәа рминистр Сергеи Лавров Аԥсны Аҳәынҭқарра Адәныҟатәи аусқәа рминистр Инал Арӡынба иирамш идиныҳәалеит.Адныҳәалараҟны иаҳәоит:
«Ҳаҭыр зқәу Инал Бату-иԥа,
Шәирамш аҽны ишәыдышәкыл гәыкалатәи адныҳәаларақәа!
Ишәзеиӷьаҳшьоит агәабзиара зҩыда, аманшәалара, ақәҿиара, шәгәы иҭашәкуа аусқәеи аҭахрақәеи рынаӡара иара убасгьы шәзанааҭтә ус аҟны аихьӡарақәа».
Карлос Рафаель Мариа Тортос Инал Арӡынба имшира идиныҳәалеит
Боливариантәи Ареспублика Венесуела Адәныҟатәи аусқәа рминистр Карлос Рафаель Мариа Тортос Аԥсны Аҳәынҭқарра Адәныҟатәи аусқәа рминистр Инал Арӡынба иирамш идиныҳәалеит.
Адныҳәалараҟны иаҳәоит:
«Боливариантәи Ареспублика Венесуела ажәлари Аиҳабыреи рыхьӡала 32-шықәса шәхыҵра амшныҳәа ахьшәыдысныҳәало агәахәара ду снаҭоит.
Ари арыцхә ҷыда аҽны ишәзеиӷьасшьоит агәабзиара зҩыда, аҭынчра, ишәзааигәоу, ишәызгәакьоу рыгәҭа аилибакаара, шәнапы злаку аус аҿы ақәҿиара ҿыцқәа.
Ҳтәылақәа рыбжьара аиҩызаратәии аиашьаратәии еизыҟазаашьақәа рырӷәӷәара Боливариантәи Аиҳабыра еснагь рҽазыршәалоит, рҽазыршәалоит ҳажәларқәа рымшхәыбзазараз аиҟарареи аиашареи шьаҭас измоу аԥсҭазаара ашьақәыргылара».